4 หุ้นร้อนเดินเข้า Cash Balance เริ่มสัปดาห์หน้า
ตลท. จับ JWD-KOOL-RCI-SANKO เข้ามาตรการกำกับการซื้อขายระดับ 1 : Cash Balance เริ่ม 26 ต.ค.-4 ธ.ค.นี้ อีกทั้งขยายช่วงดำเนินการ MAX มีผลวันที่ 26 ต.ค. - 13 พ.ย. 58 
22 ต.ค. 2558

ตลาดหลักทรัพย์แห่งประเทศไทย (ตลท.) ระบุว่า ตลท.ประกาศขยายเวลาหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD  ,บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL  ,บริษัท โรแยล ซีรามิค อุตสาหกรรม จำกัด (มหาชน) หรือ RCI  และบริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO โดยให้มีผลวันที่ 26 ต.ค. 2558  สิ้นสุดวันที่ 4 ธ.ค. 2558
ขยายช่วงดำเนินการ
บริษัท แมกซ์ เมทัล คอร์ปอเรชั่น จำกัด (มหาชน) หรือ MAX มีผลวันที่ 26 ต.ค. 2558 สิ้นสุดวันที่ 13 พ.ย. 2558